༄༅། །སྙིང་པོ་ཀྱེའི་རྡོ་རྗེའི་མངོན་རྟོགས་སྐད་ཅིག་དྲན་རྫོགས་བདུད་རྩིའི་ཐིགས་པ་ཞེས་བྱ་བ་བཞུགས། ན་མཿགུ་ར་ཝེ། རྣལ་འབྱོར་ཆེན་པོའི་ལམ་རིམ་པ་གཉིས་ལ། གོམས་པ་དང་འདྲིས་པ་སྔོན་དུ་སོང་བའི་རྣལ་འབྱོར་པ་
དབང་པོ་རྣོན་པོས། ཁྱད་པར་དུ་སྙིང་པོ་ཀྱེ་རྡོ་རྗེའི་རྣལ་འབྱོར་སྐད་ཅིག་དྲན་རྫོགས་སུ་བྱ་བའི་མན་ངག་བདུད་རྩིའི་ཐིགས་པ་ཞེས་བྱ་བ། གཞི་ཡི་གནས་ལུགས་འཁྲུལ་པས་དབེན་པའི་སྐུ། །ལམ་གྱི་ཉམ་མྱོང་གཉིས་འཛིན་དག་
པའི་གསུང༌། །འབྲས་བུའི་བཞེངས་ཚུལ་བདེ་སྟོང་ཟུང་འཇུག་ཐུགས། །གཞི་ལམ་འབྲས་བུའི་དགེས་མཛད་རྡོ་རྗེས་སྐྱོངས། །འདི་ལ་དོན་གསུམ་སྟེ། མཉམ་པར་བཞག་པའི་དང་། མ་བཞག་པའི་དང༌། དབྱེར་མེད་ཀྱི་རྣལ་
འབྱོར་རོ། །དང་པོ་ལ་སྔོན་འགྲོ་ནི། སྐྱབས་འགྲོ། སེམས་བསྐྱེད། ཚད་མེད། རྡོ་རྗེ་སེམས་དཔའི་སྒོམ་བཟླས་རྣམས་ཚིག་ཏུ་བརྗོད་དམ། མ་བརྗོད་ཀྱང་ཡིད་ཀྱི་བཟླས་པ་སྔོན་དུ་བཏང་ནས། རང་ཉིད་ཧེ་རུ་ཀར་གསལ་བའི་
སྙིང་ཀ་ནས་འོད་ཟེར་འཕྲོས་པས། མདུན་གྱི་ནམ་མཁར་བླ་མ་དང་ལྷ་དགུའི་དཀྱིལ་འཁོར་གཉིས་སུ་མེད་པ་བཛྲ་ས་མཱ་ཛཿཞེས་པས་སྤྱན་དྲངས། ན་མཿགུ་ར་ཝེས་ཕྱག་བྱས། དཀར་མོ་ཞེས་སོགས་ཀྱིས་མཆོད། དཀོན་མཆོག་
124

আ
།གསུམ་ལ་སོགས་ཀྱི་བདུན་རྣམ་དག་དང༌། སྲས་བཅས་སོགས་ཀྱིས་རིགས་ལྔའི་སྡོམ་པ་བཟུང༌། སྭ་བྷ་ཝ་སོགས་ཀྱིས་མཚན་རྟོག་ཐམས་ཅད་དང་བྲལ་བའི་ཡེ་ཤེས་ཀྱི་རྡོ་རྗེ་ང་ཡིན་ནོ་ཞེས་མཉམ་པར་
བཞག ཡེ་ཤེས་དེ་ཉིད་ལས་གྲུབ་པའི་པད་མ་དང་ཉི་མའི་སྟེང་དུ་སྣ་ཚོགས་རྡོ་རྗེ་ཕྱོགས་ཀྱི་མདོག་ཅན། དེ་ལས་འོད་ཟེར་ཕྱོགས་བཅུར་འཕྲོས་པས་རྡོ་རྗེ་འབར་བ་མེ་རི་དང་བཅས་པའི་བསྲུང་བའི་འཁོར་ལོ་ཡངས་ཤིང་རྒྱ་ཆེ་བ་
བསམ་པར་བྱའོ། །གཉིས་པ་དངོས་གཞི་ལ་ཡན་ལག་དྲུག་ལས། དང་པོ་ནི། བསྲུང་འཁོར་གྱི་དབུས་སུ་ཆོས་ཀྱི་འབྱུང་གནས་ཡངས་པའི་ནང་དུ། འབྱུང་བ་རིམ་བརྩེགས་འཁོར་ལོ་དང་བཅས་པ་བསམ། དེའི་སྟེང་གི་ནམ་
མཁའ་ལ་རང་ཉིད་གང་དུ་སྐྱེ་བ་ལེན་པོའི་བར་དོའི་ལུས་ངག་ཡིད་གསུམ། ལས་ཉོན་གཉིས་དང་བཅས་པ་མཚོན་བྱེད། ཨོཾ་ཨཿཧཱུྃ་ཧོ་དམར་པོ་གཉིས་ཀྱིས་མཐའ་བརྟེན་པ་འབྱུང་བ། དེ་འབྱུང་བ་བཞི་ལ་ཐིམ། རོ་གཅིག་ཏུ་ཡི
འདྲེས་པས། གཞལ་ཡས་ཁང་གྲུ་བཞི། སྒོ་བཞི་ཞེས་སོགས་མཚན་ཉིད་ཐམས་ཅད་ཡོངས་སུ་རྫོགས་པར་བསམ་ལ། རྣམ་པར་སྣང་མཛད་ཀྱི་ངོ་བོ་གཞལ་མེད་ཁང་པ་ང་ཉིད་དོ་ཞེས་མཉམ་པར་བཞག ཡན་ལག་གཉིས་པ་
ནི། དེའི་ནང་དུ་སྣ་ཚོགས་པདྨ་འདབ་མ་བརྒྱད་པའི་ལྟེ་བར། ཉོན་མོངས་པ་ལ་སོགས་པ་བདུད་བཞི་རང་བཞིན་གྱིས་རྣམ་པར་དག་པའི་ངོ་བོ། ཚངས་པ་སེར་པོ། དབང་པོ་དཀར་པོ། ཉེ་དབང་སྔོན་པོ། དྲག་པོ་ནག་པོ་རྣམས་
ཉེར་ལྔ་

ཀྱེ་རྡོར་ཆོས་སྐོར་
སྟེང་ནས་སྟེང་དུ་བརྩེགས་པ། འདབ་མ་བརྒྱད་ལ། ཤར་དུ་ཚངས་པ་སེར་པོ། ལྷོར་དབང་པོ་དཀར་པོ། ནུབ་ཏུ་ཉེ་དབང་སྔོན་པོ། བྱང་དུ་དྲག་པོ་ནག་པོ། བྱང་ཤར་དུ་གཤིན་རྗེ་སྔོན་པོ། ཤར་ལྷོར་ནོར་བདག་སེར་པོ། ལྷོ་
ནུབ་ཏུ་སྲིན་པོ་ནག་པོ། ནུབ་བྱང་དུ་ཐག་བཟང་རིས་དུད་ཁ་རྣམས་འགྱེལ་ཞིང༌། གདོང་གྱེན་དུ་ཕྱོགས་པའི་གདན་དང་བཅས་པར་གྱུར། དེ་དག་ནི་ཉོན་མོངས་པ་དུག་ལྔ་དང༌། རྣམ་འཚེ། གནོད་སེམས། མི་དགའ་བ་སྟེ་
བརྒྱད་རྣམ་པར་དག་པའོ། །གདན་དབུས་མའི་སྟེང་དུ། མེ་ལོང་ལྟ་བུ་དང༌། མཉམ་པ་ཉིད་དང༌། སོ་སོར་རྟོག་པ་དང༌། བྱ་བ་གྲུབ་པ་སྟེ་ཡེ་ཤེས་བཞིའི་ངོ་བོ། ཟླ་བ། ཉི་མ། དེ་གཉིས་ཀྱི་བར་དུ་ཐོད་པ་དང་གྲི་གུག་སྟེ་
ཕྱག་མཚན། གསུམ་པོ་རོ་གཅིག་ཏུ་འདྲེས་པར་གྱུར་པའོ། །དེ་ལས་རྒྱུ་རྡོ་རྗེ་འཛིན་པའི་སྐུ་ཡོངས་སུ་རྫོགས་པ་ནི་ཆོས་ཀྱི་དབྱིངས་ཀྱི་ཡེ་ཤེས་ཀྱི་ངོ་བོ་སྟེ། རྒྱུ་རྡོ་རྗེ་འཛིན་པ་སྐུ་མདོག་དཀར་པོ། ཞལ་བརྒྱད་ཕྱག་བཅུ་
དྲུག ཞབས་བཞི། རྩ་ཞལ་དཀར་པོ། གཡས་སྔོ། གཡོན་དམར། སྟེང་ཞལ་དུད་ཁ། ལྷག་མ་གཉིས་གཉིས་གནག་པ། ཞལ་རེ་ལ་སྤྱན་གསུམ་གསུམ་དང༌། ཐོད་པ་སྐམ་པཽ་ལྔ་ལྔས་དབུ་བརྒྱན། རློན་པ་ལྔ་བཅུའི་དོ་
ཤལ། ཞབས་གཡས་གཉིས་བརྐྱང་པའི་བརླ་ལ། གཡོན་གཉིས་བསྐུམ་པས་སྐྱིལ་ཀྲུང་ཕྱེད་པའི་གར་སྟབས་ཀྱིས་བཞུགས་པ། སྒེག་པ་ལ་སོགས་པ་གར་དགུའི་ཉམས་དང་ལྡན་པའོ། །དེའི་པང་ན་ཡུམ་རྡོ་རྗེ་བདག་མེད་
126

ཉེར་དྲུག་
আ །མ། སྐུ་མདོག་སྔོན་མོ། མི་མགོ་སྐམ་པོ་ལྔའི་དབུ་རྒྱན་དང་དོ་ཤལ་ཅན་ཕྱག་རྒྱ་ལྔས་བརྒྱན་པ། ཕྱག་གི་གྲི་གུག་དང་ཐོད་པ་འཛིན་པས་ཡབ་ལ་འཁྱུད་པ། ཡེ་ཤེས་ཀྱི་མེ་འབར་བའི་དབུས་ན་བཞུགས་
པ། ཡབ་ཡུམ་གཉིས་ཀའི་མཁའ་གསང་མི་དམིགས་ཏེ། སྟོང་པར་གྱུར་པའི་ངང་ལས་བྱུང་བའི་པདྨ་དང་རྡོ་རྗེ་ཨཱཿདང་ཧཱུྃ་གིས་མཚན་པ། གཉིས་པོ་མཉམ་པར་སྦྱར་བ་ལས་བྱུང་བའི་སྒྱུ་མ་དགའ་བའི་སྒྲས། སངས་རྒྱས་དང་
བྱང་ཆུབ་སེམས་དཔའ་ཐམས་ཅད་སྤྱན་དྲངས། ཡབ་ཀྱི་ཞལ་དུ་ཞུགས། སྙིང་ཀར་ཆགས་པའི་མེས་བཞུ། རྡོ་རྗེའི་ལམ་ནས་ཡུམ་གྱི་མཁའ་ནང་དུ་བབས། ཐིག་ལེ་ཆ་བརྒྱད་དུ་གྱུར་བ་ལྷ་མོ་བརྒྱད་དུ་གྱུར་ནས་ཕྱིར་བྱོན་པ་
ནི། ཤར་གྱི་གདན་ལ་གཽ་རི་ནག་མོ་གཡས་གྲི་གུག་དང༌། གཡོན་ཉ་རོ་ཧི་ཏ་འཛིན་པ། ལྷོར་ཙོ་རི་དམར་མོ་ཌཱ་མ་རུ་དང་ཐོད་པ། ནུབ་ཏུ་བཻ་ཏ་ལི་སེར་མོ་རུས་སྦལ་དང་ཐོད་པ། བྱང་དུ་གྷསྨ་རི་ལྗང་ཁུ་སྦྲུལ་དང་ཐོད་པ། བྱང་
ཤར་དུ་པུཀྐ་སི་སྔོན་མོ་སེང་གེ་དང་དགྲ་སྟ། ཤར་ལྷོར་རི་ཁྲོད་མ་དམར་མོ་དགེ་སློང་དང་གསིལ་བྱེད། ལྷོ་ནུབ་ཏུ་གདོལ་པ་མོ་སེར་མོ་འཁོར་ལོ་དང་ཐོང་བཤོལ། ནུབ་བྱང་དུ་གཡུང་མོ་ཁ་དོག་སྣ་ཚོགས་པ། གཡས་རྡོ་རྗེ་དང་
གཡོན་སྡིགས་འཛུབ་ཐུགས་ཀར་མཛད་པའོ། །དེ་ཐམས་ཅད་ཀྱི་གནས་གསུམ་དུ་འབྲས་བུ་གསུམ་བསམ་པ་སོགས་སྐྱེ་མཆེད་དང་སྐུ་གསུང་ཐུགས་བྱིན་གྱིས་རླབས། ཡང་བར་སྣང་གི་ནམ་མཁའ་ལས། བར་དོའི་ལུས་ངག་ཡིད་
127

གསུམ་ཧོ་གཉིས་དང་བཅས་པ་ཡབ་ཀྱི་ཞལ་དུ་ཞུགས་པའི་རྐྱེན་གྱི་ཡབ་ཡུམ་བདེ་བ་ཆེན་པོའི་ངོར་ཞུ། ཐིག་ལེར་གྱུར་པ་ལ་སེམས་གཏད་ནས། རྗེས་སུ་ཆགས་པ་རྡོ་རྗེ་སེམས་དཔའི་རང་བཞིན་ང་ཡིན་ཞེས་མཉམ་པར་
བཞག དེ་ནས་མཚམས་ཀྱི་ལྷ་མོ་བཞིས། ཀྱཻ་རྡོ་རྗེ་ཁྱོད་བཞེངས་ཤིག །ཅེས་སོགས་ཀྱི་གླུས་སེམས་ཅན་གྱི་དོན་ལ་བཞེངས་པར་བསྐུལ་བ་ལས། ཐིག་ལེ་དེ་ཧཱུྃ་དང་ཨཾ་དུ་གྱུར་ནས་འབྲས་བུ་རྡོ་རྗེ་འཛིན་པར་བཞེངས་པ་
ནི། འབྲས་བུ་རྡོ་རྗེ་འཛིན་པ་སྐུ་མདོག་སྔོན་པོ། ཞལ་བརྒྱད་པ་ནས་ཡུམ་གྱི་བར་སྔ་མ་དང་འདྲ་བ་ལ། རྩ་ཞལ་སྔོ་བ། གཡས་དཀར། གཡོན་དམར་སོགས་དང༌། ཕྱག་གཡས་དང་པོ་ན་གླང་པོ་ཆེ་དཀར་པོ། གཡོན་གྱི་དང་
ཧྰུྃ་ པོ་ན་སའི་ལྷ་སེར་པོ། དེ་གཉིས་ཀྱིས་ཡུམ་ལ་ཁྱུད་པ། གཡས་ཀྱི་གཉིས་པ་ན་རྟ་སྔོན་པོ། གསུམ་པ་ན་བོང་བུ་གྭ་པ། བཞི་པ་ན་གླང་དཀར་པོ། ལྔ་པ་ན་རྔ་མོ་ཐལ་ཁ། དྲུག་པ་ན་མི་དམར་པོ། བདུན་པ་ན་ཤཱ་ར་བྷུ་སྔོན་ཁྲི
པོ། བརྒྱད་པ་ན་བྱི་ལ་གྭ་པ། གཡོན་གྱི་གཉིས་པ་ན་ཆུ་ལྷ་དཀར་པོ། གསུམ་པ་ན་མེ་ལྷ་དམར་པོ། བཞི་པ་ན་རླུང་ལྷ་ལྗང་ཁུ། ལྔ་པ་ན་ཟླ་བའི་ལྷ་དཀར་པོ། དྲུག་པ་ན་ཉི་མའི་ལྷ་དམར་པོ། བདུན་པ་ན་གཤིན་རྗེ་སྔོན་
པོ། བརྒྱད་པ་ན་ནོར་སྦྱིན་སེར་པོ་ཞེས་སོགས་དང༌། དེ་ནས་ལྷ་ཐམས་ཅད་ཀྱི་ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ། ཧཱུྃ་ཨཾ་ལ་སོགས་རང་རང་གི་ས་བོན་བསམ། དེ་ལས་འོད་འཕྲོས་པས་སྣོད་བཅུད་ཐམས་ཅད་ལྷ་དང་

ཉེར་བདུན་
আ
།གཞལ་ཡས་ཁང་གི་རྣམ་པར་གྱུར། དེ་ནས་གཙོ་བོའི་ཐུགས་ཀ་ནས་འོད་ཟེར་འཕྲོས། ཛཿཧཱུྃ་བཾ་ཧོས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་རང་ལ་གཉིས་སུ་མེད་པར་ཐིམ། དེའི་རྐྱེན་
གྱིས་རང་གི་སྤྱི་བོ་སྣ་ཚོགས་རྡོ་རྗེ། རྐང་མཐིལ་རྡོ་རྗེའི་ས་གཞི། ཞེས་སོགས་ནས། རྐང་བརྒྱད་ཀ་བ་བརྒྱད་དོ། །ཞེེས་པའི་བར་རྟེན་གཞལ་ཡས་ཁང་རང་བཞིན་གྱིས་གྲུབ་པ་དེ་གསལ་བཏབ། བརྟེན་པ་ལྷ་བརྒྱ་ལྔ་བཅུ་
ནི། ལྟེ་བ་སྤྲུལ་པའི་འཁོར་ལོ་རྩ་འདབ་དྲུག་ཅུ་རེ་བཞི་པའི་ལྟེ་བར་རིན་འབྱུང་ཡབ་ཡུམ། གསང་གནས་བདེ་བ་ཆེན་པོ་རྩ་འདབ་སོ་གཉིས་པའི་ལྟེ་བར་དོན་གྲུབ་ཡབ་ཡུམ། སྙིང་ག་ཆོས་ཀྱི་འཁོར་ལོ་རྩ་འདབ་བརྒྱད་པའི་ལྟེ་བར་
མི་བསྐྱོད་པ་ཡཾབ་ཡུམ། མགྲིན་པ་ལོངས་སྤྱོད་ཀྱི་འཁོར་ལོ་རྩ་འདབ་བཅུ་དྲུག་པའི་ལྟེ་བར་འོད་དཔག་མེད་ཡབ་ཡུམ། སྤྱི་བོ་བདེ་ཆེན་གྱི་འཁོར་ལོ་རྩ་འདབ་སོ་གཉིས་པའི་ལྟེ་བར་རྣམ་སྣང་ཡབ་ཡུམ། འདབ་མ་རྣམས་ལ་རང་
རང་གི་གཙོ་བོ་དང་རྗེས་སུ་མཐུན་པའི་ཡུམ་རྣམས་ཀྱིས་བསྐོར་བ། གཞན་ཡང་མིག་ཏུ་གཏི་མུག་རྡོ་རྗེ་མ་སོགས་དང༌། གཟུགས་རྡོ་རྗེ་མ་སོགས་དང༌། ས་ཁམས་སངས་རྒྱས་སྤྱན་མ་སོགས་དང༌། ལག་པ་གཡས་གཤིན་རྗེའི་
གཤེད་སོགས་གསལ་གདབ། འདི་དག་གདོད་མ་ནས་གྲུབ་པ་ཡིན་གྱི། རྣམ་སྨིན་གྱི་ཕུང་པོ་རྟེན་དང་བརྟེན་པར་གྲུབ་དགོས་པ་མ་ཡིན་ནོ། །དེ་ནས་དབང་བླང་བ་ནི། མདུན་གྱི་ནམ་མཁར། པདྨ་དང་ཉི་མ་བདུད་བཞི་བརྩེགས་
129

པའི་སྟེང་དུ། རྒྱུ་དུས་དང་ལམ་དུས་སུ་དབང་ཞུས་པའི་བླ་མ་དེ། སྙིང་པོ་ཀྱཻ་རྡོ་རྗེ་ཞལ་ཕྱག་ཡོངས་སུ་རྫོགས་པ། གདན་གསུམ་ཚང་བའི་ལྷ་ཚོགས་གཅིག་ཏུ་བསྡུས་པའི་ངོ་བོར་བཞུགས་པ། དེའི་ཐུགས་ཀ་ནས་འོད་ཟེར་འཕྲོས་
པས། དབང་གཽ་ལྷ་གདན་གསུམ་ཚང་བ་ཐམས་ཅད་ཛཿཧཱུྃ་བཾ་ཧོསཿགཉིས་སུ་མེད་པར་ཐིམ། མཎྜལ་ཕུལ། ཨ་བྷི་ཥིཉྩ་ཏུ་མམ་གིས་གསོལ་བ་བཏབ། བླ་མས་སངས་རྒྱས་རྣམས་ནི་ཐམས་ཅད་ཅེས་སོགས་ཀྱིས་བུམ་པའི་ཆུས་
སྤྱི་བོ་ནས་དབང་བསྐུར། སྨིན་མཚམས། མགྲིན་པ། ྋསྙིང་ག །ལྟེ་བ་ཡན་ཆད་གང་། དབང་བཞི་རིམ་པར་ཐོབ། རང་རང་གི་རིགས་ཀྱི་བདག་པོས་དབུ་རྒྱན། སངས་རྒྱས་ཐམས་ཅད་ཀྱིས་དབང་བསྐུར་བ་མི་བསྐྱོད་པའི་
ཡན་ལག་ང་ཉིད་དོ་ཞེས་བཟུང༌། དེ་ནས་དཀར་མོ་རི་དྭགས་ཞེས་སོགས་ཀྱིས་མཆོད་ནས། དེ་བཞིན་གཤེགས་པ་ཐམས་ཅད་ལ་མཆོད་པ་དོན་གྲུབ་ཀྱི་ངོ་བོ་ང་ཡིན་ནོ་སྙམ་པ་དང༌། ཁྱོད་ནི་རྣལ་འབྱོར་མ་ཚོགས་ཞེས་པས་བསྟོད་ཚེ
པ་རིན་འབྱུང་གི་ངོ་བོ་ང་ཡིན་ནོ་སྙམ་པ་དང༌། བདུད་རྩི་བྱིན་གྱིས་བརླབས་པ་མྱང་ནས། ཐམས་ཅད་བདུད་རྩིས་མཉེས་པར་བྱེད་པ་འོད་དཔག་མེེད་ཀྱི་ངོ་བོ་ང་ཡིན་ནོ་ཞེས་མཉམ་པར་བཞག དེ་དག་ནི་ཡན་ལག་དྲུག་ཚང་བ་སྟེ་
བསྐྱེད་པའྀ་རིམ་པའོ།། །།རྫོགས་རིམ་གྱི་ངོ་བོ་ནི། བདེ་བ་དང་སྟོང་པ་ཟུང་དུ་འཇུག་པའི་ཡེ་ཤེས་ཏེ། འདི་ཡང་མཚན་མ་དང་རྣམ་པར་རྟོག་པས་སྟོང་པ་ཡིན་གྱི། ཡེ་ཤེས་རང་གི་ངོ་བོས་སྟོང་པ་ནི་མ་ཡིན་ནོ། །འདི་ལ་ནི་

அ
།ཟག་པ་མེད་པའི་བདེ་བ་ཞེས་བྱ་ལ། དེ་མངོན་དུ་བྱེད་པའི་ཐབས་ནི། དབང་གཉིས་པ་སྔོན་དུ་སོང་བའི་གཏུམ་མོས་རང་བྱིན་གྱིས་བརླབས་པ་དང༌། དབང་གསུམ་པ་སྔོན་དུ་སོང་བའི་ལས་དང་ཡེ་ཤེས་
ཀྱི་ཕྱག་རྒྱ་དག་ལ་བརྟེན་ནས། རང་བཞིན་ལྷན་ཅིག་སྐྱེས་པའི་ཡེ་ཤེས་ངོ་འཕྲོད་པའི་ཚེ། མངོན་པར་ཞེན་པའི་འཆིང་བ་མཐའ་དག་དང་བྲལ་ན་དོན་གྱི་ཡེ་ཤེས་ཡིན་ལ། རྣམ་རྟོག་གི་འཇུག་ལྡོག་བྱུང་ན་དཔེའི་ཡེ་ཤེས་ལས་མ་
འདས་པས། དུས་རྟག་ཏུ་རླུང་སེམས་དབུ་མ་ཉིད་དུ་གཞུག་པར་བྱའོ། །གཉིས་པ་རྗེས་ཀྱི་རྣལ་འབྱོར་ལ། དག་པ་དྲན་པ། བཟླས་པ། གཏོར་མ། སྦྱིན་བསྲེག ཚོགས་ཀྱི་འཁོར་ལོ། རྡོ་རྗེའི་གླུ། བཀྲ་ཤིས་ཀྱི་ཚིགས་སུ་
བཅད་པ་རྣམས་ནི། རྣམ་ཤེས་ཀྱི་ངོར་དེ་དང་དེར་སྣང་ལ། ཡེ་ཤེས་ཀྱི་ངོར་ཅིར་ཡང་མ་གྲུབ་པ་ཉིད་དུ་ཤེས་པའི་ངང་ནས་ལས་ལ་འཇུག་པར་བྱའོ། །གསུམ་པ་གཉིས་མེད་ཀྱི་རྣལ་འབྱོར་ནི། ཐུན་མཚམས་སམ། ཉལ་པའི་རྣལ་
འབྱོར་གྱི་ཚེ་གང་ཡིན་ཀྱང་རུང་སྟེ། སྣོད་བཅུད་མཐའ་དག་རང་ལ་བསྡུས་ནས། གཙོ་བོ་ཡབ་ཡུམ་སྙོམས་པར་ཞུགས་པ་ཞུ་བ་ལས་གྱུར་པའི་བདེ་བ་ཉིད་ལ། མཉམ་པར་འཇོག་པ་དང༌། གཙོ་བོ་ཡང་སྙིང་ཀའི་ཧཱུྃ་ལ་ཐིམ་དེ་
ཡང་རིམ་གྱིས་མི་དམིགས་པའི་ངང་ལ་མཉམ་པར་འཇོག་པ་དག་གོ །ལུགས་དང་པོ་ནི། ཉམས་སུ་མྱོང་བྱའི་ལྟ་བ་སྟེ། ཞུ་བདེ་ལྷན་སྐྱེས་ཞེས་བྱའོ། །ཕྱི་མ་ལ་ནི་སྒྲོ་འདོགས་བཅད་པའི་ལྟ་བ་དང༌། རང་བཞིན་ལྷན་སྐྱེས་ཞེས་

ཀྱེ་རྡོར་ཆོས་སྐོར་
བྱའོ། །དེ་སྐད་འདི་ནི་རྟོགས་ལྡན་གྱི། །རྣལ་འབྱོར་ཀུན་དགའི་མཚན་ཅན་དེས། །གསོལ་བ་བཏབ་པའི་ངོར་བྱས་ནས། མཆོག་ལྡན་ལེགས་པའི་བློ་ཡིས་སྦྱར། །དེ་ལ་ནོངས་པའི་ཚོགས་ཅི་མཆིས། །བླ་མ་མཁའ་འགྲོར་
བཟོད་གསོལ་ནས། །ཁྱེད་ཀྱི་དགེ་ལེགས་དངོས་གྲུབ་ཚོགས། །བདག་དང་སློབ་མས་འདིར་ཐོབ་ཤོག། 1